Rolf Tamnes

Rolf Tamnes (født 1951) er norsk historiker og professor emeritus ved Norsk utenrikspolitisk institutt (NUPI). 

Han er cand.philol. fra Universitetet i Oslo (1978) og dr.philos. fra 1991 og var ansatt ved Institutt for forsvarsstudier fra 1981 til 2021, som direktør fra 1996 til 2012. Han har også vært professor II ved Universitetet i Oslo fra 1995 til 2009.

I sin forskning har han vært særlig opptatt av norsk utenriks- og forsvarspolitikk, nordområdene og forholdet Norge–USA. I 2013 holdt han Nansens minneforelesning ved Det Norske Videnskabs-Akademi, over temaet Visjonen om nord.

Tamnes har skrevet og vært redaktør for en rekke publikasjoner innen emner innen norsk utenrikspolitikk og forsvarspolitikk. Han ledet Ekspertgruppen for forsvaret av Norge i 2014–2015, var medlem av Afghanistanutvalget i 2015–2016, oppnevnt som medlem av det nye Afghanistanutvalget 2024–2025 og var medlem av Forsvarskommisjonen av 2021.

Tamnes er medlem av Det Norske Videnskaps-Akademi og det svenske Kungliga Krigsvetenskapsakademien. 70 års omtale i Aftenposten 18. mars 2021 

 Bibliografi (utvalg) 
 "Sikkerhetspolitiske utfordringer og militær virksomhet", i Svalbardtraktaten 100 år – et jubileumstidsskrift, ed. Irene Vanja Dahl og Øystein Jensen (Bergen: Fagbokforlaget 2020).
The High North: A Call for a Competitive Strategy, RUSI White Paper (Vol. 93, 2018).
The Significance of the North Atlantic and the Norwegian Contribution, RUSI White Paper (Vol. 87, 2017).
"Et større Norge", i Vendepunkter i utenrikspolitikken. Norge og nye internasjonale vilkår etter den kalde krigen, ed. Even Lange, Helge Pharo og Øyvind Østerud (Oslo: UNIPUB, 2009).
 High North High Stakes. Security, energy, transport, environment (Oslo: Fagbokforlaget, 2008 ).
 Norsk forsvarshistorie, bd. 5, Allianseforsvar i endring, 1970–2000, med Jacob Børresen og Gullow Gjeseth (Bergen: Eide forlag, 2004).
 Norsk Utenrikspolitikks Historie, bind 6, Oljealder 1965–1995 (Oslo: Universitetsforlaget, 1997).
The United States and the Cold War in the High North, (Oslo: Ad Notam, 1991).

Referanser

 Eksterne lenker  

 Presentasjon på instituttets nettsider

Kategori:Norske historikere
Kategori:Norske militærhistorikere
Kategori:Personer fra Røros kommune